جمهور باشقانی رجب طیب اردوغان سوریه-ده ایچ ساواش باشلایاندان اعتباراً تورکیه‌نین توتوموندا هر هانسی دییشیک‌لیک اولمادیغینی سؤیله‌ییب.
سوریه-ده‌کی ایچ ساواشین 10-جو ایلدؤنومو موناسیبتیله "بلومبرگ"ده مقاله یازان جمهور باشقانی اردوغان تورک میللتی‌نین بوتون سوریه-لیلری تمثیل ائده بیله‌جک قابیلیته صاحیب بیر سیاسی سیستم قورولماسی‌نین باریش و ثابیتلیگین برپاسی اوچون واجیب اولدوغونا ایناندیغینی بیلدیریب.
سوریه-ده باریش و ثابیتلیگین بربا ائدیلمه‌سی‌نین باتی‌نین تورکیه-نی صمیمی شکیلده دستکلمه‌سیندن آسیلی‌اولدوغونا ایناندیغینی دیله گتیرن اردوغان "دموکراسی، آزادلیق و اینسان حاق‌لاری‌نین مدا اولدوغو بو گونلرده اینسانلیغین سوریه-ده‌کی اجرات‌لاری سمیمیتیمیزین آخیر اؤلچوسو اولا‌جاق‌دیر. دینج و دایمی حلین سوریه-نین اراضی بوتؤو‌لوگونه و سیاسی بیرلیگینه حؤرمت ائدیلمه‌مه‌سی حالیندا مومکون اولمایاجاغینی وورغولاییریق" دئییب.
دؤولت باشچی‌سی تورکیه-‌نین یئرلی عنصورلرله بیرگه یاراتدیغی تهلوکه‌سیز بؤلگه‌لرین تورکیه-‌نین سوریه-نین گله جگینه اولان باغلیلیغین ثبوتو اولدوغونو سؤیله‌ییب.
باتی‌نین اولجه تهلوکه‌سیز بؤلگه‌لره هوجوم ائدن و قانلی رژیمی دستکله‌ین ترور تشکیلاتی ی.پ.گ-یه قارشی آچیق بیر توتوم توتماسی‌نین واجیب‌لیگینی وورغولایان جمهور باشقانی اردوغان "جو بایدن رهبرلیگی وئردیگی وعدلره عمل ائده‌رک، سوریه-ده فاجعه‌یه سون قویماق و دموکراسینی مودافعه ائتمک اوچون بیزیمله بیرگه چالیشما‌لی‌دیر. سوریه-نین اراضی بوتؤو‌لوگونه حؤرمت گؤستریله‌جگی تقدیرده داواملی باریش الده ائدیله بیلر.
باتی-لی  اؤلکه‌لری اینسانی بحرانین سونا چاتدیریلماسی نقطه‌سینده اوزرلرینه دوشن مسئولیتی یئرینه یئتیرمه‌یه چاغیران دؤولت باشچی‌سی تورکیه-‌نین یوکونون پایلاشیلماماسی‌نین آوروپایا ایستیقامت‌لی یئنی کؤچ دالغا‌لارینا سبب اولا بیله‌جگینی سؤیله‌ییب.
